benxh/qysh-me-shqip-scrape-dataset huggingface dataset:
Qysh me motivu sjelljen pozitive tek fëmijët!


				
			Qysh me motivu sjelljen pozitive tek fëmijët? Kjo është një pyetje e vështirë për t\’ju përgjigjur me pak fjalë, ndaj më poshtë po ju listojmë disa sugjerime të mirëmenduara.
1.  Bëhu model apo shembull i mirë

Fëmijët përcjellin sjelljet e prindërve gjatë rritjes së tyre. Tregoni sa më shumë sjellje të ndërtuar me integritet dhe respekt. Ndoshta është e vështirë të mbani rregullisht këtë tempo, mirëpo tentoni të minimizoni zënkat dhe sjelljet negative në prani të tyre.
2. Kaloni kohë të mjaftueshme me fëmijët tuaj
Fëmijët e vlerësojnë shumë kohën që e ndani me ta në maksimum duke iu përkushtuar dhe kujdesur për ta. Kujtoni veten kur keni qene femije dhe se sa rendesi ka patur vemendja e prinderit. Sigurisht sugjerojme te mos e mbysni me vemendje te tepruar, pasi kjo e llaston. Ideja eshte se edhe koha i duhet dhene me moderim, me qellim qe edhe femija te kete kohe te rritet me veten e tij.
3. Krijoni orare të rregullta dhe të parashikueshme

Të caktoni një rutinë për fëmijët tuaj nuk duhet të keqinterpretohet asnjëherë si një praktikë e ashpër prindërore. Përkundrazi, kjo mënyrë e përcaktimit të qëllimeve krijon një hapësirë të sigurtë ku madje edhe fëmijët e vegjël e dinë çfarë të presin.
4. Përkrahni fëmijën gjatë fazave të tranzicionit
Fëmija pëson ndryshime të shumta gjatë fazave të ndryshme në jetë. Nëse nuk jeni afër tij t\’i tejkaloni së bashku ndryshimet, kjo nuk nxit sjelljen pozitive tek fëmijët. Bëhuni më i durueshëm dhe tentoni ta mirëkuptoni në shumë veprime, mos harroni se dikur edhe ju keni qene adoleshent apo femije.

5. Lërini që të marrin vendime vet
Inkurajoni ata që të bëjnë zgjedhjet e tyre personale kur bëhet fjalë për gjëra të vogla. Për shembull, lëre të zgjedh ngjyrën e bluzës, çfarë ushqimi për të ngrënë. Shumica e fëmijëve kërkojnë kontroll dhe fuqi rreth aktiviteteve që supozohen ti bëjnë. Kjo gjë i bën ata më të sigurtë në vete dhe me vetbesim. Si dhe motivon sjelljen pozitive tek fëmijët.
Qysh me ditë cfarë i dëmton trëndafilat?


				
			Në qoftë se ata mbahen të shëndetshëm dhe në kushte të mira, nuk do të keni problem aspak. Në vazhdim do të mësojmë sëmundjet dhe dëmtuesit kryesorë të trëndafilave.
Afideja          
Afideja është një insekt i vogël, zakonisht i gjelbërt që ushqehet me rritjen e re të bimës. Afideja e vetme nuk është kërcënim i madh, por kolonitë e saj mund të rriten shumë shpejt dhe lehtë mund t’i vëreni. Simptomet e infektimit nga afideja janë: duda dhe gjethe të çrregulluara, “nektar” ngjitës si dhe milingonat që ushqehen me nektarin. Që t’i largoni, mund të përdorni shtypjen e ujit në të gjithë sipërfaqen e bimës. Nëse uji nuk ndihmon përdorni sapun anti-insekt.
Njolla të zeza në gjethe
Kur ceket fjala “njollë të zeza”, kopshtarit gjithmonë i shkon ndërmend trëndafili. Njolla e zezë është sëmundje fungale, fillon si pikë e zezë me spore përreth të cilët presin kushtet ideale që të zgjerohen. Nëse i vëreni simptomet e sporeve, veproni me shpejtësi sepse spore të reja prodhohen çdo tre javë. Simptomet e njollave të zeza, janë disa njolla në gjethe që kanë formë rrethore dhe ngjyrë të verdhë përgjatë pjesës së jashtme.
Pasi të zverdhet, gjethi bie nga trungu, dhe në rast të infektimit të madh bima zhvishet nga gjethet. Prandaj kujdesin filloni nga vjeshta sepse sporet duhet të mbijetojnë edhe dimrat e ftohtë, andaj mos leni asnjë gjethe në tokë. Pasiqë njollat e zeza shfaqen si pasojë e kushteve të pavolitshme, kur t`i vëreni kujdesuni për ujin dhe qarkullimin e mirë të ajrit. Nëse shihni njolla, spërkati me Bordo Miks apo squfur.
Myku pluhur
Edhe kjo sëmundje është fungale që mbetet e heshtur derisa të shfaqen kushtet e volitshme. Gjethet e reja fillojnë të rrudhosen e pastaj do të vëreni një myk duke u formësuar në gjethe, të ndjekur nga një shtresë e hollë dhe e bardhë që përhapet. Nëse jetoni në kushte të volitshme ku myku paraqitet rregullisht, bëni stërpikje me sodë të bukës si parandalim ndaj kësaj sëmundjeje. Kjo përbërje është mënyra më e mirë e veprimit, po të vëreni simptomet e mykut.
Qysh me i ditë produktet që shkaktojnë fryerje?


				
			Edhe pse ndryshimi në peshë te gratë është normal, ndonjëherë nuk jemi ne përgjegjës për stomakun e fryrë. Këta janë shkaktarët kryesorë që ju bëjnë të dukeni më të shëndosha, se sa jeni në fakt.
Qumështi
Ne të gjithë e dimë se qumështi në sasi të tepërt nuk është i shëndetshëm për shëndetin. Por në qoftë se ajo ju shkakton probleme me kapsllëkun, ndoshta problemi është se trupi juaj nuk e toleron laktozën.
Niseshte
Nëse produktet që janë të pasura me niseshte ju shkaktojnë fryrje të stomakut, ju nuk keni përse ta shkatërroni dietën tuaj, por thjesht përzgjidhni ato ushqime që nuk ju bëjnë keq. Gruri, elbi dhe thekra përmbajnë sasi të mëdha të ‘fructan’, që shkakton fryrje. Është më mirë që të hani më shumë patate, oriz, misër dhe tërshërë në pjatat tuaja, të cilat përmbajnë shumë më pak “fructan”.
Fruta
Molla dhe dardha mund të shkaktojnë fryrje. Edhe pse frutat janë të mbushura me përbërës të shëndetshëm si vitamina dhe minerale, edhe ato mund të jenë një shkak për fryrjen e stomakut. Arsyeja qëndron te sasia e fruktozës dhe glukozës. Më mirë të zgjidhni agrume, rrush, apo ndonjë frut tjetër që nuk e shkakton këtë problem.
Zëvendësues të sheqeri
“Sorbitol”, “mannitol”, “xylitol” janë ëmbëlsues artificialë që gjenden në të ashtuquajturat pije dietike. Nëse pas konsumimit të ushqimit dietik dhe pijeve dietike përjetoni fryrje, ju duhet të shmangni produkte të tilla. Mund të përdorni në vend të tyre ëmbëlsues natyralë të tilla si stevia.
Ushtrimet 10 minutëshe që shkrijnë dhjamin rreth barkut


				
			Keni provuar ushtrimet 10 minutëshe që shkrijnë dhjamin rreth barkut? Për ta pasur trupin që dëshironi, atë me forma perfekte që gjithmonë e keni ëndërruar, nuk ju duhet të shpenzoni shuma të majme parash në palestër ose të ndiqni dieta të rrepta.
Krejt çfarë ju duhet është një karrige dhe 10 minuta kohë ushtrime në ditë. Mjafton kaq! Më poshtë po ju sjellim pesë ushtrim e të thejshta që do të ju ndihmojnë që të arrini formën trupore që dëshironi. Provoni dhe shumë shpejt do t’i shihni rezultatet!
Ushtrimi 1 nga ushtrimet 10 minutëshe



Ushtrimi 2
Ky ushtrim duket i lehtë në dukje, por në të vërtetë funksionon dhe jep efekt të shpejtë sidomos për muskujt e barkut tuaj.



Ushtrimi 3
Ky ushtrim punon në muskujt anësorë të barkut dhe belit tuaj. Nëse bëhen rregullisht do kenë efekt të mirë edhe tek shtylla juaj kurrizore.



Ushtrimi 4
Ky ushtrim është në dukje i vështirë, por me pak praktikë do vini re përmirësim në forcimin e muskujve tuaj të krahëve. Do arrini të keni më tepër përqëndrim dhe do mund t\’i bëni më lehtë.



Ushtrimi 5 nga ushtrimet 10 minutëshe




Të gjitha këto ushtrime do t\’ju sjellin benefite për fizikun tuaj. Jo vetëm që do t\’ju bëjnë të ndiheni mirë, por edhe do të digjni kaloritë e tepërta që nuk ju duhen.
Qysh me perdore vaj kokosi per floke?


				
			Qysh me përdorë vaj kokosi për flokë? Përdorimi i vajit të kokosit është një mënyrë e mrekullueshme natyrore për t’i bërë flokët dhe lëkurën tuaj të butë, rezatuese, dhe të shëndetshme.
Vaji i kokosit është vaj natyror dhe nuk përmban kimikate të dëmshme. Nëse doni të mësoni se si të përdorni vaj kokosi për flokët tuaj ndiqni këto hapa:
Fillimisht ju duhet të vëni një peshqir rreth supeve tuaja për të parandaluar rrjedhjen e vajit në rrobat tuaja. Është e mirë për të filluar trajtimin në banjon tuaj që të mos leni shenja vaji në asnjë vend.
Zgjidhni një mbulesë për flokët tuaj. Ju mund të përdorni një kapelë plastike, një mbështjellës koke apo diqka të ngjashme që ju do të jeni në gjendje ta mbani për disa orë  apo edhe gjatë natës.
Masa me vaj kokosi për flokë
Varësisht nga gjatësia dhe trashësia e flokëve tuaja ju duhen 3-5 lugë vaj kokosi. Nëse keni flokë të gjatë dhe të trashë përdorni 5 lugë vaj, në qoftë se flokët tuaj janë të shkurtër dhe të hollë, ju duhen vetëm 3 ose 4 lugë vaj. Përdorni vaj të parafinuar, vaj ky i cili është plotësisht natyror dhe shumë i shëndetshëm. Vaj i kokosit i rafinuar ka aditivë dhe përmban tretës të ndryshëm andaj nuk preferohet të përdoret.
Hidh vajin e  kokosit në kokën tuaj në mënyrë të barabartë dhe shpërndajeni atë mirë. Përdorni gishtat për të bërë masazh gjithë kokën deri sa flokët tuaj të zhyten tërësisht në vaj kokosi.Ju mund të përdorni një krehër për t’ju ndihmuar të shpërndani në mënyrë të barabartë vajin.
Mblidhni flokët mbi kokën tuaj apo edhe mund ti mbështjellni që të mos depërtoj vaji në lëkurën apo rrobat tuaja. Përdorni një peshqir për të fshirë vajin që mund të ketë rrjedhur në fytyrën tuaj gjatë procesit mbështjellës.
Flokët e zhytura në vaj duhet të mbahen të paktën për 2 orë, mund t’i mbani edhe gjatë tërë natës do të ketë efekt edhe më të mirë.
Hiq mbështjellësin nga flokët tuaj dhe pastroni ato. Përdorni shamponin tuaj të preferuar (mundësisht me përbërës të natyrshëm, për të mbajtur flokët tuaj të shëndetshëm), për të larë nga vaj kokosi.Aplikoni shamponin dy ose tre herë deri sa flokët tuaj të pastrohen mirë nga vaji.
Pas tharjës së flokëve vërehen efektet e trajtimit. Flokët tuaj do të jetë të butë me shkëlqim dhe më të shëndosha.
Qysh me përgatit ramen japoneze me produkte shqiptare?


				
			Si popull, të gjithë kemi pasion ushqimin. Pse jo? Na mban gjallë dhe na jep kënaqësi. Mirëpo  a e keni provuar ramen japoneze? Pse të mos hamë dicka të mirë dhe plot me vitaminat e duhura? Kam takuar shumë shqiptar/e që duan të hanë ramen autentike dhe mungesa e produkteve në Kosove ka bërë që shumë të dorëzohen. Unë jo! Pas sfidave të mia, do t\’ju jap recetën me kënaqësi. Si fanse e ushqimit, mund të them që rezultatin e kam ngrënë me lezet.
Përbërësit shqiptare per 2-3 persona

Nëe vezë e zier (opsionale për ata me dietë vegane)
3 qepë të reja
2-5 file mishi (pule, derri, viçi, çfarëdo të preferoni dhe krejtësisht opsionale)
Salçiçe sa të doni (opsionale)
1-3 lugë të mesme vegete
2 lugë të vogla piperi
1 lugë të vogël kripe
Spinaq sa të doni
1/2 kavanoz kërpudhash
2 karrota të zhveshura
1/2 hudhër
Vaj ulliri
1 spec
3 patate të reja
1 filxhan karkalec (opsionale)
1 lugë e vogel rigon
1 paketim spageti për gatim
1 gotë vere (për atmosfere)

Përgatitja për ramen japoneze
Merrni një enë të thellë dhe mbusheni me 4 gota ujë. Shtoni erëzat (kripën, piperin, vegetën dhe rigonin). Vendoseni në shporet në ngrohje të mesme. Kur uji fillon të vlojë, shtoni makaronat. Lëreni të ziejë teksa punoni me përbërësit e tjer. Merrni një salçiçe dhe ndajeni në mes, anën e prerë prejeni në mes por jo deri në fund, bëni në poziten e kundërt qe salçiçja të prehet si yll.
Në këtë mënyre kur vendoset për fërgim, anët do të drredhohen si bishta oktapodi që është e këndshme estetikisht. Fërgoni të gjithë përbërësit e prerë deri sa zbuten. Shtoni në supën e krijuar. Shërbejeni në një pjatë të thellë dhe shijoni frytet e mundit tuaj! Ju bëftë mirë!
Qysh me kriju qirinjë me aromë kafeje?


				
			
Përbërësit per qirinjë me aromë kafeje:




kafe e bluar



dyll bletësh.




1.Vendosim dyllin e bletëve në një enë, dhe e vendosim mbi tenxhere me ujë, në mënyrë që të shkrihet mbi avull.



2.Marrim një gotë të vogël të krijuar nga kartoni, dhe ngjisim fitilin e qiriut në mes të gotës.



3.Marrim 1 lugë kafe të bluar dhe e vendosim në fund të gotës. Shtojmë dyllin. Shtojmë edhe një lugë kafe pasi të kemi vendosur dyllin dhe e lejojmë të ngrihet.
Qysh me u kujdesë për flokë gjatë dimrit?


				
			Dimri ndikon në masë të madhe te flokët, dhe për këtë arsye  është e domosdoshme që të ushqehen siç duhet.
Është shumë e rëndësishme që të bleni një shampo me cilësi të mirë dhe kondicioner për të mbajtur flokët tuaj të shëndetshëm dhe me shkëlqim. Për shkak të erërave të ftohta të dimrit në flokë dhe lëkura e kokës bëhet e thatë.
Flokët është e nevojshme që të lahen dy herë në javë dhe në të njëjtën kohë të përdorni ujë të ngrohtë për të arritur hidratimin maksimal.
Shampo duhet të përdoret, dhe të aplikohet çdo herë që lani flokët tuaj.
Megjithatë, aplikoni atë vetëm në flokë, jo kokës. Kjo do të bëjë që të shkëlqejë dhe për të parandaloj plasaritjen e flokëve.
Maskë për flokët rekomandohet një herë në javë dhe është e rëndësishme për flokët të shëndoshë dhe të fortë.  Shmangni tharjen e flokëve me tharëse, sepse është më mirë që të thahen natyrshëm.
Mos rrini në shtëpi me flokë të lagur, sepse moti i ftohtë mund të ngrijë flokët, e cila çon në plasaritje.
Qysh me i ditë shenjat që dërgojnë tek ndarja?


				
			Ekziston besimi se nëse partnerët vendosin të qëndrojnë së bashku, një fund i lumtur është i garantuar, por jo gjithmonë ndodh kështu në jetën reale. Thënë më shkurt, psikologët tregojnë se ekziston një shenjë të cilën shumica e çifteve e injorojnë, por e cila mund t’ju shpie drejt ndarjes nëse nuk i kushtoni aq shumë rëndësi.
Fjala është për qëllimet e papërputhshme.
“Karakteristikat e kundërta me njëri-tjetrin joshin më shumë” – me siguri se e keni dëgjuar këtë shprehje ndonjëherë. Por, jeta shpeshherë vendos ndryshe. Lidhja juaj mund të ketë qenë e përsosur kur të dy keni qenë duke studiuar në të njëjtin universitet, por, posa të keni filluar të ndiqni karriera të ndryshme, ju gjithashtu keni filluar të shpenzoni më pak kohë së bashku. Si rezultat i kësaj, ndjenjat tuaja fillojnë të ftohen. Plane dhe lumturi të përbashkët mund të ndërtoni vetëm nëse pikëpamjet tuaja në jetë përputhen.
Normalisht është e pamundur ta gjeni një person, prioritetet e së cilit i përshtaten krejtësisht prioriteteve tuaja. Por, gjithsesi duhet të keni mendime të njëjta në tema si planifikimi familjar, ndarja e roleve brenda familjes, për edukimin e fëmijëve dhe vlerat morale. Nëse mendimet tuaja ndryshojnë në mënyrë radikale, atëherë mundësitë janë të mëdha se nuk mund ta shmangni ndarjen. Pra, shikojeni mirë partnerin dhe mendoni: a është me të vërtetë ky lloji i personit me të cilin dua ta ndërtojë një lidhje serioze?
Qysh me përgatitë supë pule me oriz dhe vezë?


				
			A keni provuar supë pule me oriz? Kjo është një supë e lehtë për tu përgatitur, por shumë e ushqyeshme dhe e mirë. Për shumicën prej nesh aroma e supës së pulës simbolizon aromën e fëmijërisë. Aromën e supës së gjysheve.
Prandaj është e rëndëshime që ta avancojmë këtë recetë. Në këtë rast, nëse e përgatisni me oriz ju do të fitoni një supë shumë të shijshme që do ta përgatisni shumë shpesh. Përpos shijes së mrekullueshme, kjo supë ka edhe vlera ushqyese. Ajo do të ju mbajë të ngopur. Nëse e provoni njëherë patjetër se do të bëhet një nga supat tuaja të preferuara dhe nuk do ta ndërroni. Kjo është receta që ju duhet!
Përbërësit:

1 litër supë pule
50 gram oriz
3 vezë
lëng limoni
majdanoz
piper.

Përgatitja: 
Së pari në një tenxhere me lëng supe me lëng pule të nxehtë, shtoni orizin e pastruar dhe ziheni për 20 minuta. Nëse keni mundësi mund të përdorni ujin e supës që keni zirë një ditë më parë, ose sot.  Pastaj tundni vezët me mikser. Tutje atyre shtojuni lëngun e limonit dhe duke përzier vazhdimisht shtojini 100 ml supë të nxehtë. Kjo masë më pas i shtohet supës, përzihet mirë dhe pastaj i shtohet majdanozi i grirë dhe piperi i zi. Ju bëftë mirë!
Qysh me hartu një plan biznesi?


				
			Plani i biznesit paraqet një dokument të domosdoshëm dhe të rëndësishëm për themelimin e një biznesi, për menaxhimin, rritjen dhe zhvillimin e tij.
Plani i biznesit duhet të siguroj informatat e mëposhtme:

Ku ndodhemi në momentin e tanishëm?
Ku dëshirojmë të arrijmë?
Si të arrijmë atje?
Sa janë të vlefshme sakrificat në krahasim me investimet që kemi për të bërë?

Plani i biznesit përmban:

Rezymenë, e cila është përmbledhje e shkurtër e planit të biznesit e cila shkruhet në fund, por vihet në fillim dhe përmban informata kyqe dhe shumë të përmbledhura mbi investitorin, shërbimet dhe tregun.
Historikun e shkurtër dhe gjendjen e përpiktë. Këtu shkruhen shkurtimisht informatat mbi të kaluarën dhe ecurinë e zhvillimit nga të gjitha aspektet për tu ndalur më hollësisht lidhur me gjendjen e shitjes.
Analizat e pozicionit dhe analizat SWOT(Strength, Weakness, Opportunities, Threats), ku analizohen përparësitë, dobësitë, mundësitë dhe rreziqet me të cilat ballafaqohet biznesi.
Përcaktimi i qëllimeve për një periudhe të ardhsme kohore, ku në të shumtën e rasteve përfshin 3 vite.
Analiza e tregut (produkti dhe shërbimi që ofrohet, tregu që synohet, segmentimi, kërkesa, konkurrenca, qmimet, plani i shitjes dhe plani i promovimit të biznesit).
Aspektet teknologjike dhe përshkrimi i procesit të punës për sajimin e produktit dhe shërbimit dhe lokacioni.
Aspektet e menaxhimit (struktura e organizimit, përshkrimi i punëve, ndarja e punëve dhe aftësimi i personelit).
Identifikimi i shpenzimeve dhe investimeve e burimeve të financimit.
Analiza financiare përfshin parashikimet financiare, rrjedhën e parasë, pasqyrën e të ardhurave, bilancin e gjendjes etj.
Qysh me i ditë ushqimet ideale para dhe pas ushtrimeve?


				
			Ajo çka hamë para dhe pas treningut ka ndikim të madh në atë se si do të jenë rezultatet e ushtrimeve, pohon trajneri i kondicionit Juan Carlos Simo. Ai konsideron që shumica e ushtruesve gabojnë sepse me shprehitë e këqija ushqyese reduktojnë dobinë e ushtrimeve në figurë dhe formë, për ç’arsye humbin motivimin dhe ndalen së ushtruari, shkruan “Fox News”. “Kurdo që mundeni zgjidhni ushqim organik, gjella, peshk, produkte qumështore dhe mish kualitativ përballë ushqimeve të përpunuar industrialisht dhe të gatshme, ndërsa trupi do t’u jetë mirënjohës për këtë”, thotë Simo.
Para treningut
E dëshirueshme është të hani një orë e gjysmë deri një orë para treningut. Por duhet të bëni kujdes në sasi që ushqimi të mos pengojë tretjen dhe të shkaktojë siklet në trening. Porcioni ideal është rreth 15dkg, ndërsa përveç ushqimit me rëndësi është edhe hidratimi.
Nëse planifikoni trening të forcës, është ide e mirë që të përfshini kafeinë, bajame ose avokado, sepse llojet e tilla të ushqimeve nxisin lirimin e dopaminës. Dopamina është e lidhur me motivimin, elanin, kontrollin e muskujve dhe funksionimin e tyre. Ushqimi me peshk ose mish viçi janë kombinimi më i mirë sepse kanë ndikim pozitiv në sistemin nervor. “Shmangni karbohidratet dhe sheqernat.
Sepse ata rrisin nivelin e serotoninës në vend të dopaminës, për ç’arsye treningu është më pak efikas”, thotë Simo. Është mirë që para treningut të pini edhe një filxhan çaji të gjelbër ose të hani fruta mali. Nëse synoni rritjen e masës muskulore, atëherë shujta duhet të jetë e bazuar në proteinat si mishi i pulës dhe proteinat në kombinim me sasinë e njëjtë të karbohidrateve si orizi ose patatet.
Pas treningut
Pas çdo lloj të ushtrimeve, shujta duhet të përfshijë edhe karbohidratet edhe proteinat për t’u forcuar eshtrat dhe rritur masa muskulore. Shujta e lëngshme, si proteina ‘ëhey’ e cila i këshillohet bodybuilderëve duhet të përmbajë 1 gram proteinë në çdo 4 gramë karbohidrate dhe duhet të hahet menjëherë pas treningut.
Shtimi i pjesës së gjelbër

si shejku nga spinaqi,
lakra e gjelbër,
kastraveci,
selino,
perimet tjera të gjelbra ndihmojnë në shërimin e muskujve.

Ato rrisin nivelin alkalin, të cilin trupi ynë e pëlqen për më shumë se 50 për qind, prandaj janë zgjidhje më e mirë se sa shejku i pastër me proteina. Pas një ore duhet të pasojë shujta e ardhshme që përmban proteina dhe karbohidrate komplekse në proporcion të drejtë. Zgjidhje e mirë është qulli i tërshërës dhe e bardha e vezës, mishi i pulës me patate ose tuna dhe pasta.
Dëshironi të dobësoheni
Nëse qëllim i ushtrimeve tuaja është dobësimi, Simo rekomandon trening menjëherë në mëngjes, në stomak të zbrazët. Kështu trupi detyrohet të përdorë rezerva e veta dhe të rrisë shpenzimin e yndyrave. Pas treningut më së miri është të hani shujtë të plotë, sipas mundësisë kafjall, rreth një orë pas ushtrimeve.
Qysh me u kujdesë për flokë kacurrela?


				
			Duhet të keni parasysh shumë gjëra nëse dëshironi të keni flokë të bukur, dhe me onde natyrale. Të zbuloni produktet e duhura të cilët i japin volum flokëve kaçurrela është fare e lehtë. Thjeshtë duhet të dini disa sekrete para se të filloni trajtimin e tyre;
Lani flokët me shampo.
Shampot të cilët i japin formë kaçurrelave e ndihmojnë skalpin dhe rrënjen të marrë vitaminat që i nevojiten për të pasur një pamje sa m voluminoze. Lani flokët vetem dy herë në javë, jo më shumë pasi flokët do të ashpersohen dhe do të kenë një pamje të çrregullt. Gjithnjë pasi t’i lani me shampo lyeni me një locion lëmues i cili do t’ju dhurojë formë të butë kaçurrelave.
Brushat.
Eleminoni përdormin e krahërëve me dhëmbëza të ngushtë sepse për flokët kaçurrela duhet krahër i gjërë.
Zgjidhni nyjat.
Në moment që ju janë ngatërruar flokët filloni duke i zgjidhur ato me ndihmen e gishtave ndërkohë që flokët janë ëndë të lagur dhe janë të lyer me locion në këtë mënyrë do të shmangni këputjen dhe dëmtimin e tyre. Mos i thani flokët, është shumë më e këshillueshme t’i lini të thahen vetë, pasi tharësja ju jep volum flokëve, por e humbet gjithë formen e kaçurrelave duke i shprishur ato. Gjithmonë përdorni produkte stilimi të cilët do t’i mbajnë të butë flokët, do t’i lëmojnë ato, si dhe do të jenë lehtësisht të stilueshëm sipas dëshirës.
Qysh me nxjerre certifikaten e statusit martesor?


				
			Qysh me nxjerre certifikaten e statusit martesor? Martesa është marrëveshje mes dy personave që ka edhe bazë ligjore. Fuqia e saj mbështetet mbi certifikatën e statusit martesor. Kjo certifikatë fitohet pasi të jetë lidhur martesa. 
Mirëpo si t’i plotësojmë kushtet për certifikatën e statusit martesor? Në Kosovë ky dokument nxirret në Komuna përkatëse.  Aty ku edhe obligohet të lidhet kurorzimi.
Ja procedura për certifikatën e statusit martesor
Procedura dhe dokumentet e nevojshme për nxjerrjen e certifikatës së statusit martesor në Republikës së Kosovës është si vijon. Që ta arrini ju duhet t’i plotësoni të gjitha këto kërkesa:

Së pari ju duhet ekstrakti i lindjes (fotokopje).
Letërnjoftimi i palëssi  dhe dy dëshmitarëve (të gjitha edhe fotokopje).
Deklarata me dy dëshmitarë. Procedura e dhënies së deklaratës kryhet gjithmonë te zyrtari kompetent komunal.
Nëse pala është shkurorëzuar ndryshojnë rregullat. Atëherë duhet edhe aktgjykimi mbi shkurorëzimin nga Gjykata kompetente vendore.
Nëse pala ka prish martesën në botën e jashtme kërkohet ktgjykimi i atij shteti të pranohet me aktvendim të Gjykatës Themelore, si dëshmi.
Nëse pala jeton jashtë Kosovës kërkohet edhe një gjë. Vërtetimi nga noteri i atij shteti se pala nuk ka të lidhur martesë në atë shtet ose nga ofiqaria e gjendjes civile.
Nëse dokumenti është humbur-certifikata lëshohet vetëm me dëshmi te raportit nga policia.
Pagesa e taksës 1 euro.